หมาล่า

หมาล่า () เป็นรสชาติยอดนิยมอย่างหนึ่งในอาหารจีน เครื่องปรุงที่ให้รสชาตินี้ประกอบด้วยพริกไทยเสฉวน (ได้จากพืชบางชนิดในสกุลมะแข่น) พริก และเครื่องเทศอื่น ๆ เคี่ยวในน้ำมัน คำว่า หมาล่า มาจากการประสมกันของอักษรจีนสองตัว ได้แก่ หมา () แปลว่า "ชา" กับ ล่า () แปลว่า "เผ็ด" ซึ่งสื่อถึงความรู้สึกในปากหลังจากรับประทานเครื่องปรุงดังกล่าวเข้าไป ซึ่งเรียกว่าอาการ "เด้าลิ้น"

หมาล่าถือเป็นรสชาติของอาหารประจำภูมิภาคสำหรับฉงชิ่งและเสฉวน และในปัจจุบันได้กลายเป็นเครื่องปรุงยอดนิยมชนิดหนึ่งในอาหารจีน มีการนำหมาล่าไปใช้ในอาหารหลายประเภท ตั้งแต่อาหารผัด อาหารตุ๋น ซุป ไปจนถึงหม้อไฟหรือหม้อจุ่ม ในมณฑลเสฉวนและมณฑลยูนนานมีการใช้หมาล่าชนิดผงเพื่อปรุงรสอาหารเรียกน้ำย่อยและอาหารริมทาง เช่น เต้าหู้เหม็น เฟรนช์ฟรายส์ เนื้อสัตว์และผักเสียบไม้ย่าง

รายการอาหารยอดนิยม 

 Malatang (麻辣燙) เนื้อเสียบไม้และผักในน้ำซุปหมาล่า
 Mala hot pot (麻辣火鍋) สุกี้หมาล่าเผ็ดร้อน
 Mala shaokao (麻辣烧烤) เนื้อย่างชนิดต่าง ๆ เสียบไม้ โรยด้วยผงปรุงย่างบนเตา
 Mala xiang guo (麻辣香锅) ผัดแห้งด้วยเครื่องหมาล่า
 Mala duck neck (麻辣鴨脖子) คอเป็ดหมัก
 Mouth-watering ("drooling") chicken (口水雞) เนื้อไก่เย็นเสิร์ฟในซอสหมาล่า
 Fuqi feipian (夫妻肺片) เนื้อวัว ลิ้น เอ็นตุ๋นในซอสน้ำมันหมาล่า
 Dapanji (大盘鸡) ก๋วยเตี๋ยวไก่และมันฝรั่งน้ำใส

อ้างอิง 

อาหารฉงชิ่ง
อาหารเสฉวน
เครื่องปรุงรสจีน